KOMISSION ASETUS (EY) N:o 920/94, annettu 26 päivänä huhtikuuta 1994, perusviljelyalojen hallintoa koskevista siirtymätoimenpiteistä Skotlannissa



Virallinen lehti nro L 106 , 27/04/1994 s. 0014 - 0014

Suomenk. erityispainos Alue 3 Nide 57 s. 0003

Ruotsink. erityispainos Alue 3 Nide 57 s. 0003



KOMISSION ASETUS (EY) N:o 920/94, annettu 26 päivänä huhtikuuta 1994, perusviljelyalojen hallintoa koskevista siirtymätoimenpiteistä Skotlannissa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (ETY) N:o 232/94(2), ja erityisesti sen 16 artiklan, sekä katsoo, että asetuksen (ETY) N:o 1765/92 2 artiklan 6 kohdassa säädetään korvauksiin oikeutetun viljelyalan vähentämisestä ja ylimääräisestä pellonpoistosta ilman korvausta, kun niiden yksittäisten viljelyalojen summa, joille tuottajat hakevat tukea, ylittää alueellisen perusviljelyalan, Skotlannin epäsuotuisia alueita ja muita Skotlannin alueita varten on vahvistettu perusviljelyalat tiettyjen peltokasvien tuottajia koskevan tukijärjestelmän osalta sovellettavien alueellisten perusviljelyalojen vahvistamisesta 7 päivänä huhtikuuta 1993 annetulla komission asetuksella (ETY) N:o 845/93(3), sellaisena kuin se on viimeksi muutettuna asetuksella (EY) N:o 3074/93(4); niiden epäsuotuisien alueiden viljelyalat, joista on tehty tukihakemukset ensimmäisen markkinointivuoden aikana, ovat huomattavasti suurempia kuin perusviljelyala; perusviljelyalan ylittäminen saattaa vastaisuudessa jatkua siihen asti, kun uudistuksen tavoitteiden moitteettoman noudattamisen edellytyksenä olevat rakenteelliset mukautukset on saatu päätökseen, tämän vuoksi olisi löydettävä ratkaisu, jonka avulla voitaisiin estää tämänhetkistä tiukkaa lainsäädäntöä johtamasta tiettyjen maatilojen konkurssiin Skotlannissa, kuitenkaan suurentamatta perusviljelyalaa, joka on peltokasvinviljelyä koskevan uudistuksen avaintekijä; sellaisen siirtymätoimenpiteen toteuttaminen, jolla otetaan asteittain käyttöön asetuksen (ETY) N:o 1765/92 2 artiklan 6 kohdassa säädetyt rangaistustoimet, näyttäisi näissä olosuhteissa parhaalta ratkaisulta; mainittua toimenpidettä olisi sovellettava yksinomaan markkinointivuonna 1993/1994, 1994/1995 ja 1995/1996, ja viljan, rasvojen ja kuivarehujen sekakomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Kun Skotlannin muiden kuin epäsuotuisien alueiden viljelymaiden perusviljelyala ylitetään, korvauksiin oikeutetun viljelyalan suhteellisesta vähennyksestä ja maiden ylimääräisestä pellonpoistosta toteutetaan, poiketen siitä, mitä asetuksen (ETY) N:o 1765/92 2 artiklan 6 kohdassa säädetään, 10, 20 ja 50 prosenttia vastaavasti markkinointivuosina 1993/1994, 1994/1995 ja 1995/1996 ja 100 prosenttia markkinointivuodesta 1996/1997 alkaen. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1993/1994 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä huhtikuuta 1994. Komission puolesta René STEICHEN Komission jäsen (1) EYVL N:o L 181, 1.7.1992, s. 12 (2) EYVL N:o L 30, 3.2.1994, s. 7 (3) EYVL N:o L 88, 8.4.1993, s. 27 (4) EYVL N:o L 276, 9.11.1993, s. 1